Callias (Phaenippi filius)

Callias (Graece ), Phaenippi filius, fuit vir politicus Atheniensis qui Pisistratum tyrannum odio habebat. Hic Callias a rerum scriptoribus hodiernis distinctionis causa saepe Callias I nuncupatur, quia Calliae II avus et Calliae III abavus est.

Quod de Phaenippi filio cognovimus ab Herodoto narratum est.Herodotus 6.121-122. Solus enim ex Atheniensibus Callias possessiones Pisistrati Athenis anno 556 a.C.n. expulsi emere ausus est. An de his possessionibus decedere coactus sit a Pisistrato decem fere annis post reverso, certam non habemus notitiam. Herodotus (aut interpolator eius)Herodotus 6.122; sunt qui hunc locum ab interpolatore quodam factum putent. etiam Olympiorum victorias Calliae adscribit.

Habuit filias tres, quibus permisit ut ipsae suum quaeque maritum optarent.Herodotus 6.122.2. Filium habuit Hipponicum cui agnomen Ammonis postea adiectum erat.Ath. Deip. 12.52 . 

 Notae 

Categoria:Politici Graeci antiqui
Categoria:Nati saeculo 7 aut 6 a.C.n.
Categoria:Mortui saeculo 6 a.C.n.